乾隆皇帝诗词十首
历史
1、扫雪
扫雪必行赏,仆台早候之。
未成分寸际,那可饰装为。
今日素真积,培林泽倍滋。
天思诚赐我,分惠亦其宜。
2、题宋院本金陵图·琼窗绮榭簇勾栏
琼窗绮榭簇勾栏,蜜意酣情各缔欢。
官妓遗风自唐宋,政咸何体污衣冠。
3、圣水盆
垂崖迸水落丝丝,冬不凝冰事匪奇。
应为仙家修养法,将临玉女洗头时。
4、高其佩指头画虎
铁岭老人阎李流,画不用笔用指头,
纵横挥洒饶奇趣,晚年手法弥警遒。
为吾染指画苍虎,气横幽壑寒飕飕,
落墨伊始鸦雀避,着色欲罢豺狼愁。
怒似苍鹰厉拳爪,炯然霹雳凝双眸,
万里平川望无极,三株古柏拏龙虬。
老人阅世如云浮,独于画法未肯休,
此图赠我实手迹,笔绘还输第二筹。
高堂昼静风生壁,却忆行围塞北秋。
5、紫光阁阅武举射
抡材临别苑,射策对明廷。
养士百年久,干城九塞宁。
雕弓悬满月,羽箭迅流星。
为问赳桓辈,能通黄石经?
6、登凤凰楼再依李白凤凰台韵
谪仙当日事狂游,槌碎黄鹤夸风流。
有无较版则且置,格高兴逸吞山邱。
故宫登楼名偶似,远眺欲见蓬瀛洲。
陡思我祖开创艰,守成予责增惕愁。
7、夜雨
夜雨打船窗,恰值清梦醒。
入耳适宜听,披衾不览冷。
即南已增润,忆北牵怀永。
须臾声渐稀,无眠以耿耿。
8、题宋宣和池塘秋晚图
鸂鶒双飞鹭拳独,秋塘位置雅相宜。
精思设使通为政,五国应无播越时!
9、七旬庆典
御殿庚寅体未仍,山庄聊听庆岗陵。
七旬屈指数今古,六帝因心验法惩。
北塞骈田朝众部,西天欢熹庆神僧。
宜言吉日弗言戚,东望松斋戚不胜。
10、题木刻屏风
谁氏园林择胜开,山环抱复水瀠洄。
川横桥喜路不断,岸转船如峰自回。
意入敞亭趣有永,目游高阁望无埃。
分明层叠浅深处,欲问丹青能是哉?
据统计,乾隆皇帝保留至今的诗歌作品,共计 43584 首。